Datum: 26. 1. 2011

Štev.:3207-1/2011-2

**Z A P I S N I K**

**2. seje Odbora za finance,**

**ki je bila 26.1. 2011, v Banketni dvorani, na MAGISTRATU**

|  |  |
| --- | --- |
| **Udeleženci:** | Jadranka DAKIĆ, mag. Nives CEJadranka DAKIĆ, mag. Nives CESAR, Mojca KAVTIČNIK OCVIRK, Peter MERC,prof. dr. Metka TEKAVČIČ, Pavlprof. dr. Metka TEKAVČIČ, mag. Anže LOGAR, Pavla MUREKAR, |
| **Ostali prisotni:** Jožka HEGLER, DIR. JSS MOL; Irena NELEC, JSS; Marija FABČIČ OPVI; Marko KOLENC, OŠ; Tilka KLANČAR, OZCV; Irena RAZPOTNIK, OGDP; Vojko GRUNFELD, OLS; Alenka LOOSE, OVO; Darja LESJAK, SRPI; Mojca MIHEC, OPŠI; Saša HREN KORITNIK, OK; Simona REMIH,ORN;Polona ČERNE, Inšpektorat; Maja MATELIČ, SRPI; Pavle KLAVS, OGDP; Dragan RAONIČ, OGDP; mag. Irena STRELEC, SODMS. |  |

**Predlagam naslednji DNEVNI RED:**

1. Potrditev zapisnika 1. seje Odbora za finance
2. Osnutek Odloka o proračunu MOL za leto 2011 in 2012
3. Predlog Sklepa o odpisu sredstev v upravljanju Javnega stanovanjskega sklada Mestne občine Ljubljana
4. Predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana
5. Razno

Dnevni red je bil dan na glasovanje.

|  |
| --- |
| **SKLEP** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Predlagani dnevni red  | **JE** | bil sprejet s | **7** | glasovi ZA in | **0** | glasovi PROTI od | **7** | navzočih. |

**AD 1**

**POTRDITEV ZAPISNIKA 1. SEJE ODBORA ZA FINANCE**

Na zapisnik ni bilo pripomb.

|  |
| --- |
| **SKLEP** |

Potrdi se zapisnik 1. seje Odbora za finance v predlaganem besedilu.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z  | **7** | glasovi ZA in | **0** | glasovi PROTI od | **7** | prisotnih. |

**AD 2**

**OSNUTEK ODLOKA O PRORAČUN MOL ZA LETO 2011 IN 2012**

Predsednica odbora je v kratkem uvodu obrazložila okoliščine oblikovanja Osnutka proračuna.

Nato je pozvala načelnico Oddelka za finance Uršo OTONIČAR, da predstavi osnutek ter načelnice in načelnike drugih oddelkov, da predstavijo svoje področja po potrebi in odgovarjajo na postavljena vprašanja članov odbora.

Urša OTONIČAR je predstavila gradivo.

V razpravi so sodelovali:

* Mag. Anže LOGAR ja posredoval pripombo četrtnih skupnosti, da je bil prekratek rok javne razgrnitve, glede na praznike. Nadalje je pripomnil, da nekatere postavke nimajo obrazložitve v tekstovnem delu. Zanimalo ga je zmanjšanje Investicij, pri porabniku 4.4., na 0; 1000 kratno povečanje “Drugih izdatkov”, pri porabniku Mestna uprava; ali je možno vsaj nekatere projekte izpeljati na postavki NRP 1603 Oskrba z vodo, saj gre za zagotavljanje osnovnih potreb meščanov; nadalje ga je zanimala postavka pri investiciji Stadion Stožice.
* Petra MERCA je zanimalo katera davčna stopnja (mestna ali državna) se upošteva pri nadomestilu za stavbna zemljišča.
* Prof. dr. Metka TEKAVČIČ je menila, da bi bilo pri predstavitvi proračuna potrebno dodati primerjavo oz. realizacijo za leto 2010, skupaj z oceno realizacije. Predlagala je, da se predstavi finančno poslovanje Holdinga Ljubljana, saj MS MOL ne razpravlja o investicijskih planih in poročilih Holdinga, tako da se ne da izgraditi slike o stanju javnih gospodarskih služb mesta.
* Pavlo MUREKAR je zanimala višina sredstev Ministrstva za šolstvo.

Predsednica odbora je v nadaljevanju ugotovila, da je odbor prejel še sledeča gradiva:

**Poročila:** Komisije za mednarodne odnose,Odbora za varstvo okolja, Odbora za stanovanjsko politiko, Odbora za gospodarjenje z nepremičninami, Odbora za gospodarske javne službe in promet, Odbora za lokalno samoupravo, Odbora za predšolsko vzgojo in izobraževanje, Odbora za šport, Odbora za zaščito, reševanje in civilno obrambo, Odbora za zdravstvo in socialno varstvo, Odbora za gospodarske dejavnosti, turizem in kmetijstvo;

**Pripombe sta dala:** Odbor za kulturo in raziskovalno dejavnost, Odbor za urejanje prostora in urbanizem,

Sklepe in pripombe **Četrtnih skupnosti: Center, Šmarna gora, Posavje,**

(ostale so prispele prepozno)

Pripombe **meščanov in meščank** iz javne razgrnitve in pripombe prispele po elektronski pošti.

Pred sejo so člani in načelniki dobili še pisne pripombe **Svetniškega kluba NSi.**

Predlagala je, da odbor ne obravnava vseh pripomb posamično, temveč tiste, ki jih želijo izpostaviti člani ali uprava, in da uprava nanje odgovori v skladu z 132. členom Poslovnika.

Po zaključku razprave je predsedujoča dala na glasovanje naslednji

|  |
| --- |
| **SKLEP** |

|  |
| --- |
| **Odbor za finance se je seznanil s poročili delovnih teles in pripombami iz javne razprave ter predlaga, da se jih upošteva pri pripravi Predloga Odloka o proračunu Mestne občine Ljubljana za leto 2011 in 2012 kot pripombe iz razprave.** |
| Sklep  | **JE** | bil sprejet z  | **6** | glasovi ZA in | **0** | glasovi PROTI od | **7** | prisotnih. |

Nadalje je dala na glasovanje sledeči

**SKLEP 2/3-2:**

**Odbor za finance podpira sprejem Osnutka Odloka o proračunu Mestne občine Ljubljana za leto 2011 in 2012 skupaj s pripombami iz razprave in predlaga Mestnemu svetu Mestne občine Ljubljana, da ga sprejme.**

|  |
| --- |
| **SKLEP** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
| Sklep  | **JE** | bil sprejet z  | **5** | glasovi ZA in | **1** | glasovi PROTI od | **7** | prisotnih. |

**AD 3**

**PREDLOG SKLEPA O ODPISU SREDSTEV V UPRAVLJANJU JAVNEGA STANOVANJSKEGA SKLADA MESTNE OBČINE LJUBLJANA**

Gradivo je predstavila Jožka HEGLER, direktorica sklada.

Ker razprave ni bilo, je predsedujoča dala na glasovanje

|  |
| --- |
| **SKLEP** |

**Odbor za finance podpira predlog Sklepa o odpisu sredstev v upravljanju Javnega stanovanjskega sklada Mestne občine Ljubljana in ga predlaga mestnemu svetu v sprejem.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z  | **7** | glasovi ZA in | **0** | glasovi PROTI od | **7** | prisotnih. |

**AD 4**

**PREDLOG SKLEPA O POVEČANJU VREDNOSTI NAMENSKEGA PREMOŽENJA IN KAPITALA JAVNEGA STANOVANJSKEGA SKLADA MESTNE OBČINE LJUBLJANA**

Gradivo je predstavila Jožka HEGLER, direktorica sklada.

Svoje mnenje je posredoval Odbor za stanovanjsko politiko, ki podpira sprejem sklepa.

Ker razprave ni bilo, je predsedujoča dala na glasovanje

**SKLEP**

**Odbor za finance podpira predlog Sklepa o povečanju vrednosti namenskega premoženja in kapitala Javnega stanovanjskega sklada Mestne občine Ljubljana in ga predlaga mestnemu svetu v sprejem.**

|  |
| --- |
|  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Sklep  | **JE** | bil sprejet z  | **7** | glasovi ZA in | **0** | glasovi PROTI od | **7** | prisotnih. |

**AD 5**

**RAZNO**

Pod to točko ni bilo razprave.

Seja je bila zaključena ob:15.30h.

|  |  |
| --- | --- |
| Pripravila: mag. Irena STRELEC | Predsednica odbora:**Jadranka DAKIĆ** |